30/01/2013 | Administración LocalMunicipal
Cariño
Padrón auga, lixo e saneamento - 3º cuadrimestre 2012

En cumprimento do disposto no artigo 88 do Regulamento xeral de recadación, aprobado por RD 1684/1990, do 20 de decembro, a proposta da intervención e tesourería deste concello, esta alcaldía, con data 27 de decembro de 2012, ditou resolución de cobramento en período voluntario dos seguintes tributos: - Taxa pola subministración de auga potable e mantemento de contadores do terceiro cuadrimestre do ano 2012 - Taxa pola recollida de lixo do terceiro cuadrimestre do ano 2012 - Taxa por saneamento do terceiro cuadrimestre do ano 2012 - Canon da auga do terceiro cuadrimestre do ano 2012 - Coeficiente de vertedura do terceiro cuadrimestre do ano 2012 O prazo de ingreso en período voluntario será desde o día 1 de febreiro de 2013 ata o 31 de marzo de 2013, ambos os dous inclusive, de conformidade co establecido no artigo 87.2 do Regulamento xeral de recadación, aprobado por RD 1684/90, do 20 de decembro. O importe das débedas poderá ser satisfeito en entidades bancarias, nas contas restrinxidas de recadación municipal, nas que lles será entregado aos suxeitos pasivos ou obrigados ao pagamento o correspondente recibo acreditativo do ingreso. Unha vez transcorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, intereses de demora e, no seu caso, as custas que se produzan, de acordo co establecido nos artigos 88.2 d) e 100.2 do Regulamento xeral de recadación, agás o canon da auga e o coeficiente de vertedura que serán esixidos directamente ao contribuínte pola vía de constrinximento pola consellería competente en materia de facenda da Xunta de Galicia. Cariño, 27 de decembro de 2012. A alcaldesa María Purificación Seixido Gómez No Decreto da alcaldía 504/2012 de 27 de decembro de 2012, aprobáronse os padróns fiscais de contribuíntes que de seguido se relacionan: Taxa pola subministración de auga potable e mantemento de contadores do terceiro cuadrimestre do ano 2012 Taxa pola recollida de lixo do terceiro cuadrimestre do ano 2012 Taxa por saneamento do terceiro cuadrimestre do ano 2012 Canon da auga do terceiro cuadrimestre do ano 2012 Coeficiente de vertedura do terceiro cuadrimestre do ano 2012 De conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón exponse ao público polo prazo de 15 días, que contará a partir do seguinte ao da publicación deste anuncio no Boletín Oficial da Provincia. O presente anuncio ten o carácter de notificación colectiva aos contribuíntes, ao abeiro do disposto nos devanditos artigos. Durante o dito prazo, os interesados poderán examinalo e formular contra as liquidacións que se notifican, perante a Xunta Local de Goberno, un recurso de reposición, de conformidade co previsto nos artigos 108 da Lei 7/1985 do 2 de abril, reguladora das bases do réxime local e 14 da Lei 39/1988 do 28 de decembro, reguladora das facendas locais, no prazo dun mes, que contará desde o día seguinte ao da súa presentación. Transcorrido un mes desde a interposición do recurso de reposición sen que teña recaído resolución en prazo, entenderase desestimado. Contra a resolución expresa do recurso de reposición poderase interpoñer un recurso contencioso administrativo, perante a Sala do Contencioso-Administrativo do Tribunal Superior de Xustiza de Galicia, no prazo de dous meses a contar desde o día seguinte ao da notificación da devandita resolución; se a resolución non fose expresa, o prazo de interposición do recurso contencioso-administrativo será de seis meses, e contarase a partir do día seguinte a aquel en que deba entenderse presuntamente desestimado o recurso de reposición, sen prexuízo de interpoñer calquera outro recurso que se estime pertinente. A repercusión do canon da auga e o coeficiente de vertedura poderá ser obxecto de reclamación económico-administrativa ante a Xunta Superior de Facenda no prazo dun mes desde a publicación deste padrón. Cariño, 27 de decembro de 2012 A alcaldesa María Purificación Seixido Gómez